VI.
Návrh
Komuniké
Vláda Slovenskej republiky na svojom zasadnutí dňa ...................... 2006 prerokovala a schválila návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 433/2000 Z. z., ktorým sa ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení neskorších predpisov.
Návrh nariadenia vlády preberá smernice Európskej únie a je ďalším z nariadení, ktoré ustanovuje určené výrobky, konkrétne teplovodné kotly spaľujúce kvapalné palivá alebo plynné palivá, ktoré svojou povahou môžu ohroziť život, zdravie a majetok osôb a životné prostredie.
Prijatím tohto návrhu nariadenia vlády sa vytvárajú podmienky pre našich výrobcov, aby ľahšie uplatnili svoje výrobky na trhoch štátov EÚ.